Diari Oficial de la Generalitat Valenciana


Sumari del DOGV 4812, del 04-08-2004 (2004/7724)

Informació pública de l'alternativa tècnica del programa d'actuació integrada del pla parcial de millora sector Moserech (Benissa).
-----------------------------------------------------------------------------------------------------------------------------------

### Dades del document

Número de DOGV
:   4812

Data del DOGV
:   04-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7724


Organisme emissor
:   Promociones Jade, SA

Tipus de document
:   Anunci

Informació pública de l'alternativa tècnica del programa d'actuació integrada del pla parcial de millora sector Moserech (Benissa). [2004/S7724]
  
Promociones Jade, SA, domiciliada a Ondara (Alacant), carrer Roser, núm. 3, CIF núm. N39846613, als efectes del que establixen els articles 46 i 48 de la Llei Reguladora de l'Activitat Urbanística (LRAU), sotmet a informació pública l'alternativa tècnica per al desenvolupament del programa d'actuació integrada d'un sector delimitat a la partida Moserech. La proposta de programa es compon de memòria de l'alternativa tècnica, pla parcial de millora, estudi d'impacte ambiental i avantprojecte d'urbanització amb els annexos; la finalitat de la qual és procedir a la delimitació del sector d'actuació, ordenació detallada d'este i urbanització de la unitat d'execució única.
  
Esta proposta de programa se sotmet a informació pública, durant 20 dies hàbils, comptadors des de la publicació d'este anunci en el Diari Oficial de la Generalitat Valenciana; i podrà ser examinada a l'Ajuntament de Benissa, situat a la plaça del Portal núm. 1, en dies i hores d'oficina (un exemplar complet de la documentació fou depositat el dia 02.07.2004, amb número de registre d'entrada 7.472); i a la notaria de José Miguel de Lamo Iglesias, situada al carrer del Pare Andrés núm. 7, 1º de Benissa, on s'ha protocol·litzat esta documentació, amb el número 1.056, i podrà ser consultada en dies hàbils en horari de 10.00 a 14.00 hores. Qualsevol persona podrà obtindre còpia de l'acta de protocol·lització de la documentació, a costa seua, o sol·licitar que se li exhibisca esta.
  
Dins de l'esmentat termini d'informació pública podran presentar-se, davant l'Ajuntament de Benissa, al·legacions al programa i també altres alternatives tècniques que pretenguen competir amb l'exposada al públic, sense perjuí del dret de pròrroga previst en l'esmentada llei. Finalitzat el termini indicat, o el de pròrroga, si s'escau, en els cinc dies hàbils següents es podran presentar-se davant l'Ajuntament, en plica tancada, proposicions juridicoeconòmiques per a executar qualsevol de les alternatives tècniques que s'hagen formulat. L'acte d'obertura de pliques se celebrarà a l'Ajuntament el dia següent hàbil a la conclusió del termini per a presentar-les. Durant els 10 dies següents de l'obertura de pliques, totes les actuacions estaran a la vista para consulta i al·legacions.
  
Als efectes previstos en l'article 59.4º de la Llei de Règim Jurídic de les Administracions Públiques i del Procediment Administratiu Comú, es fa constar que este anunci es dirigix, també als titulars de béns i drets afectats per l'actuació, per si no fóra possible la notificació individualitzada a algun d'estos; i valga la present publicació a tal efecte per a qui siguen desconeguts, s'ignore el lloc de notificació o, intentada esta, no s'haguera pogut practicar; i en particular als propietaris de les parcel·les cadastrals 95171A134486244590WJ (Marcos Roselló Ivars, partida Sant Antoni s/n de Benissa) i 65190C860381087889GG (Isabel Ferrer Oliver, partida Benimallunt, núm. 59 de Benissa).